

 LĒMUMS

Ādažos, Ādažu novadā

2025. gada 24. aprīlī **Nr.** **138**

**Par** **Ādažu novada pašvaldības domes 2022. gada 23. marta lēmuma Nr. 111 “Par bērnu uzņemšanas pirmsskolas izglītības iestādēs komisijas apstiprināšanu” un 23.03.2022. nolikuma Nr. 8 “Bērnu uzņemšanas pirmsskolas izglītības iestādēs komisijas nolikums”** **atzīšanu par spēku zaudējušiem**

Saskaņā ar Ādažu novada pašvaldības 2022. gada 23. marta nolikuma Nr. 8 “Bērnu uzņemšanas pirmsskolas izglītības iestādēs komisijas nolikums” 2. punktu un domes 23.03.2022. lēmumu Nr. 111 “Par bērnu uzņemšanas pirmsskolas izglītības iestādēs komisijas apstiprināšanu”, dome izveidoja komisiju bērnu uzņemšanas pašvaldības pirmsskolas izglītības iestādēs procesa pārraudzībai un lēmumu pieņemšanai pašvaldības ārējos normatīvajos aktos un nolikumā noteiktajā kārtībā (turpmāk – Komisija).

Pašvaldības dome 2025. gada 27. februārī pieņēma saistošos noteikumus Nr. 8/2025 “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas” (turpmāk – Saistošie noteikumi), kas stājās spēkā 2025. gada 13. martā, neparedzot Komisijas saglabāšanu.

Pamatojoties uz Pašvaldību likuma 10. panta pirmās daļa 13. punktu, 53. panta pirmo un otro daļu, kā arī domes Izglītības, kultūras, sporta un sociālās komitejas 02.04.2025. atzinumu, Ādažu novada pašvaldības dome

**NOLEMJ:**

1. Atzīt par spēku zaudējušu:
	1. Ādažu novada pašvaldības domes 23.03.2022. lēmumu Nr. 111 “Par bērnu uzņemšanas pirmsskolas izglītības iestādēs komisijas apstiprināšanu”;
	2. Ādažu novada pašvaldības 23.03.2022. nolikumu Nr. 8 “Bērnu uzņemšanas pirmsskolas izglītības iestādēs komisijas nolikums”.
2. Pašvaldības Centrālas pārvaldes Personāla nodaļas vadītājai informēt Valsts ieņēmumu dienestu par grozījumiem pašvaldības valsts amatpersonu sarakstā likuma “Par interešu konflikta novēršanu valsts amatpersonu darbībā“ noteiktajā kārtībā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU